CELEX: 62015TN0305
Language: sl
Date: 2015-06-05 00:00:00
Title: Zadeva T-305/15: Tožba, vložena 5. junija 2015 – Airdata/Komisija

20150731061617122015/C 270/433052015TC27020150817SL01SLINFO_JUDICIAL20150605343522Zadeva T-305/15: Tožba, vložena 5. junija 2015 – Airdata/Komisija
 ---documentbreak--- C2702015SL3420120150605SL0043342352Tožba, vložena 5. junija 2015 – Airdata/Komisija
   (Zadeva T-305/15)2015/C 270/43Jezik postopka: angleščina
      Stranki
   
   
      Tožeča stranka: Airdata AG (Leinfelden-Echterdingen, Nemčija) (zastopnika: E. Niitväli in M. Reysen, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
            —
         
         
            sklep Komisije C(2014) 4443 final z dne 2. julija 2014, objavljen 13. marca 2015, sprejet v zadevi M.7018 Telefonica Deutschland/E-Plus v skladu s členom 8(2) Uredbe (ES) št. 139/2004 (
                  1
               ), razglasi za ničen, in
         
      
            —
         
         
            Komisiji naloži plačilo stroškov postopka.
         
      
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
            1.
         
         
            S prvim tožbenim razlogom zatrjuje, da je bil z izpodbijanim sklepom kršena bistvena postopkovna zahteva, določena v členu 269(2) PDEU, ker Komisija ni ustrezno obrazložila ukrepa, ki ga je prejela.
            
                     —
                  
                  
                     Komisija ni dovolj jasno in izčrpno obrazložila svoje odločitve, da bo sprejela določene korektivne ukrepe, katerih namen je odprava resnih težav s konkurenčnostjo, ki jih je opredelila v postopku nadzora koncentracij. V sklepu predvsem ni bilo obrazloženo, zakaj Komisija meni, da bi tretja stranka, ki je upravičenec do korektivnih ukrepov, lahko učinkovito konkurirala z zadevnimi sredstvi.
                  
               
      
            2.
         
         
            Z drugim tožbenim razlogom zatrjuje, da Komisija ni izpolnila svoje obveznosti, da mora pravilno uporabiti pravo, ker je v sklepu vsebinsko napačno uporabila določbe EU o nadzoru koncentracij.
            
                     —
                  
                  
                     Del korektivnih ukrepov najverjetneje ne bo izveden in del jih bo zgolj ohranilo status quo ante, vendar ne bodo prispevali k močnejši konkurence. Preostali del korektivnih ukrepov pa ne zadostuje za odpravo resne škode za konkurenco, ki jo je povzročila zadevna transakcija.
                  
               
      (
         1
      )	Uredba Sveta (ES) št. 139/2004 z dne 20. januarja 2004 o nadzoru koncentracij podjetij (UL L 24, 2004, posebna izdaja v slovenščini, poglavje 8, zvezek 3, str. 40.)